Бомбардовање Савезне Републике Југославије, почело је у ноћи 24. марта 1999. године. Први талас напада је предводило лансирање "крстарећих ракета", по унапред изабраним виталним објектима одбране ВЈ и инфраструктуре. Коришћени су амерички бомбардери за лансирање из ваздуха и америчка и британска морнарица, са мора. При томе је коришћен први пут у реалном дејству нови британски "Томахавк". У првом таласу је лансирано 100 "крстарећих ракета", а укупно у току целе агресије око 1.000. Направљена је велика материјална штета и у том ратном злочину је убијен веома велик број цивила за шта за сад није нико одговарао пред судом.